17 मवेशियों की मौत के दो महीने बाद भी एचटी तार हटाने सर्वे नहीं
बीते 28 दिसंबर को सिंधौरीकला स्थित तालाब में एचटी तार टूटकर गिर गया था। इस दौरान तालाब में 17 मवेशी नहा रहे थे, जिनकी मौत करंट लगने से हो गई। घटना के बाद इस गांव से तालाब के ऊपर से एचटी तार व आसपास के पोल हटा दिए गए। ऐसी स्थिति जिले के अनेक तालाबों में भी होने की जानकारी खबर के माध्यम से दैनिक भास्कर ने दी थी। तब कलेक्टर डाॅ. सीआर प्रसन्ना ने विद्युत वितरण कंपनी को निर्देश दिए थे कि तालाबों के ऊपर से गुजरे हाईटेंशन तार को एक महीने के भीतर हटाएं, पर विभाग की अनदेखी के चलते दो महीने बीतने के बाद भी यह काम शुरू होना तो दूर, सर्वे भी नहीं हो पाया है कि जिले के कितने तालाबों के ऊपर से एचटी तार गुजरे हैं। इस लापरवाही के चलते ऐसे गांवों में अनहोनी का खतरा हमेशा बना हुआ है।
इस संबंध में विद्युत वितरण कंपनी के अधिकारियों का कहना है कि विभाग सभी परिस्थितियों को देखने के बाद गांवों में विद्युत पोल लगवाए थे। एचटी तार के नीचे तालाब बाद में बनाए गए या आजू-बाजू स्थित तालाबों का दायरा बाद में बढ़ गया, इसलिए अब ऐसी स्थिति आ रही है। इधर ग्रामीणों का कहना है कि तालाबों के ऊपर से गुजरे एचटी तार 50-55 साल पुराने हैं। विद्युत सप्लाई के दौरान धोखे से भी तार टूटकर तालाब में गिरे, तो सिंधौरीकला जैसा बड़ा हादसा कभी भी हो सकता है।
शहर के इन वार्डो में है एचटी तार का खतरा
शहर के बठेना वार्ड स्थित तालाब, ग्राम डोडकी, पलारी, कोलियारी सहित कई गांव के तालाबों के ऊपर या किनारे से एचटी तार गुजरे हैं। गर्मी में मई-जून के महीने में तेज आंधी भी चलती है। ऐसे में सिंधौरीकला जैसी घटना की पुनरावृत्ति को नकारा नहीं जा सकता। अधिकारियों की अनदेखी से खतरा अभी भी बना हुआ है।
शहर के बठेना वार्ड स्थित तालाब के ऊपर से नहीं हट पाया हाईटेंशन तार।
सर्वे कराया जा रहा
ग्रामीण क्षेत्रों में तालाबों के ऊपर से गुजरे एचटी तार का सर्वे करा रहे हैं। पूर्व में विद्युत विभाग ने मौका मुआयना कर खंभे लगाए थे। बाद में तालाब बने, इसलिए अब ऐसी स्थिति आ रही है। सर्वे के बाद आगे की कार्रवाई करेंगे। अशोक खंडेलवाल, ईई विद्युत वितरण कंपनी धमतरी
अब तक यह हुअा
29 दिसंबर 2016 एचटी तार टूटकर तालाब में गिरा, दर्जनभर मवेशी मरे।
30 दिसंबर 2016 कलेक्टर ने कहा- तालाब से एक दिन में एचटी तार हटाओ।
31 दिसंबर 2016 बठेना, डोडकी में भी तालाबों पर हाईटेंशन तार
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva awa_Deva